I ove se godine naša škola može pohvaliti zapaženim rezultatima na školskim natjecanjima čime se otvorila mogućnost sudjelovanja na višoj takmičarskoj razini, županijskoj.

Rivarelini učenici sudjelovat će na županijskim natjecanjima iz geografije, engleskog i talijanskog jezika.

Na Županijsko natjecanje iz geografije koje će se održati 29.veljače u Poreču pozvani su učenici sedmih razreda Leon Bilić, Dominik Krulčić i Emanuel Pištan te Petra Ponjavić, učenica petog razreda.

Naš predstavnik na Županijskom natjecanju iz engleskog jezika u Puli, 24. veljače bit će Matija Radizlović iz 8. razreda, a njegove vršnjakinje Tina Sirotić i Tea Sain sudjelovat će na Županijskom natjecanju iz talijanskog jezika u Bujama 1. ožujka.

Na Županijsku smotru LiDraNo 2016 poslan je literarni rad Reane Miloš, učenice 6.b razreda. Pjesma Moja boška napisana je na zavičajnom govoru.

Svim učenicima čestitamo na izvrsnim rezultatima i želimo puno uspjeha na županijskim smotrama!